CELEX: 32017R1500
Language: hr
Date: 2017-08-23 00:00:00
Title: Provedbena uredba Komisije (EU) 2017/1500 оd 23. kolovoza 2017. o 275. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom

25.8.2017   
            
            
               HR
            
            
               Službeni list Europske unije
            
            
               L 219/5
            
         PROVEDBENA UREDBA KOMISIJE (EU) 2017/1500
   оd 23. kolovoza 2017.
   o 275. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 881/2002 od 27. svibnja 2002. o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom (1), a posebno njezin članak 7. stavak 1. točku (a) i članak 7.a stavak 1.,
   budući da:
   
               (1)
            
            
               U Prilogu I. Uredbi (EZ) br. 881/2002 navode se osobe, skupine i subjekti na koje se odnosi zamrzavanje financijskih sredstava i gospodarskih izvora u skladu s tom uredbom.
            
         
               (2)
            
            
               Odbor za sankcije Vijeća sigurnosti Ujedinjenih naroda 18. kolovoza 2017. odlučio je dodati jedan unos na popis osoba, skupina i subjekata na koje se primjenjuje zamrzavanje financijskih sredstava i gospodarskih izvora. Prilog I. Uredbi (EZ) br. 881/2002 trebalo bi stoga na odgovarajući način izmijeniti.
            
         
               (3)
            
            
               Kako bi se osigurala djelotvornost mjera predviđenih ovom Uredbom, ona bi trebala odmah stupiti na snagu,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. kolovoza 2017.
      
         
            Za Komisiju,
         
         
            u ime predsjednika,
         
         
            voditelj Službe za instrumente vanjske politike
         
      
   
   
      (1)  SL L 139, 29.5.2002., str. 9.
   
   
      PRILOG
      U Prilogu I. Uredbi (EZ) br. 881/2002 sljedeći se unos dodaje pod naslov „Fizičke osobe”:
      
         „Shane Dominic Crawford (poznat i kao: (a) Asadullah; (b) Abu Sa'd at-Trinidadi; (c) Asad). Datum rođenja: 22.2.1986. Mjesto rođenja: Mount Hope, Trinidad i Tobago. Državljanstvo: Trinidad i Tobago. Broj putovnice: (a) Putovnica Trinidada i Tobaga broj TA959547, izdana 19.11.2013. (izdao Odjel za imigraciju Trinidada i Tobaga, valjana do 18.11.2018.); (b) Putovnica Trinidada i Tobaga broj T1071839, izdana 8.11.2004. (izdao Odjel za imigraciju Trinidada i Tobaga, valjana do 7.11.2014.). Broj nacionalnog identifikacijskog dokumenta: (a) nacionalna osobna iskaznica izdana u Trinidadu i Tobagu broj 19860222007, izdana 16.6.2011. (valjana do 16.6.2016.); (b) rodni list izdan u Trinidadu i Tobagu broj B394445, izdan 23.1.2007.; (c) vozačka dozvola Trinidada i Tobaga broj 892124B, izdana 30.8.2007. (valjana do 30.8.2010.). Adresa: (a) Sirijska Arapska Republika (prema podacima iz svibnja 2014.); (b) Reyhanli, Hatay, Turska (prethodno poznata lokacija u razdoblju od studenoga 2013. do svibnja 2014.); (c) 349 Dass Branch Trace, Dass Trace, Enterprise Chaguanas, Trinidad i Tobago (od rođenja do 27.11.2013.); (d) LP# 41 Ballisier Road, Smith Field Lands, Wallerfield, County of St. George East, Trinidad i Tobago (alternativna lokacija prema podacima iz rujna 2011.). Druge informacije: fizički opis: boja očiju: smeđa; boja kose: tamna; put: svijetlosmeđa; tjelesna građa: srednja visina: 174 cm; težina: 64 kg; govori engleski i arapski jezik. Datum uvrštenja u skladu s člankom 7.d stavkom 2. točkom (i): 18.8.2017.”